KUMPANG ABAHNYA
Oleh: Andri Heryadi, Amuntai
FB: andri_heryadi@rocketmail.com
Singkat kisah singkat salawar culuk, tuntung basisimpun pangalambuan, si Aluh tahaga babalunan di bawah ranjang. Imbah disimpuni, isuknya ada pulang. Hiran Aluh, ganangannya kuwitannya tuh masih kaya kakanakan katuju bapapainan balun.
Handak takuninya ai kuwitannya, “Ma, bah, ka sini hulu!”
“Napa Luh?” jar kuitannya dua laki bini manyahut badadas manunti si Aluh.
“Pian tu wan abah masih kaya kakanakan.”
“Kaya kakanakan napanya luh?” jar nang uma manyahut.
“Tuha dah buhan pian nih ma ai, masih ja katuju main galambungan. Nih balunnya, imbah ulun simpuni, isuknya ada pulang di bawah ranjang.”
Takajut kuwitannya badua laki bini tadi. Manggarunum umanya dalam hati, “Nah’am, tahaga kumpang abahnya si Aluh ni.”
bjn_Latn bjn_Latn yue_Hant bjn_Latn bjn_Latn bjn_Latn bjn_Latn bjn_Latn bjn_Latn bjn_Latn